בעקבות חשיפת המקום הכי חם וחקירת המשטרה בעניין - חברי קבוצות הטלגרם שמפיצים סרטונים ותמונות אינטימיות הורידו פרופיל. הנערות הנפגעות יפגינו היום נגד אותן קבוצות
הם אולי חזקים מאחורי המקלדת – אבל כשהמשטרה מגיעה הם כבר לא גיבורים כל כך גדולים. בימים האחרונים, מאז שחשפנו את קיומן, קבוצות הטלגרם שמשתפות תמונות וסרטונים אינטימיים של מאות נשים ישראליות – הורידו פרופיל. 
סרטונים ותמונות משותפים בתדירות נמוכה יחסית ורק מעטים מעלים צילומי חשבונות מדיה פרטיים של נשים כדי  להשיג חומרים אינטימיים שלהן. הפחד מפני חוקרי סייבר של משטרת ישראל עושה את שלו, והודעות אזהרה מפני משתמשים שנחשדים כשוטרים עולות מפעם לפעם.
"חברים מסתובב פה סמוי בקבוצות", כתב אחד המשתמשים בקבוצת טלגרם. "תזהרו, ניסה להפיל אותי ועוד כמה ממליץ לכם להתרחק ממנו עובד ביחידת להב 433 הנה מספר הזהות שלו בטלגרם ****, תתרחקו ממנו כמה שאפשר". 
בתוך כך, למקום הכי חם נודע כי בעקבות חשיפת הקבוצות באתר זה והעובדה שסרטוני  המקרה בקפריסין הגיעו אליהן, מחלקת הסייבר של המשטרה פנתה לבנות שהתלוננו כדי לקבל עוד פרטים, ולעדכן היכן החקירה עומדת.
עם התגברות השיח החברתי על הנעשה בקבוצות הללו ובעקבות הידיעה על ההפגנה שמתארגנת נגדן היום,
פרסם מנהל של שתיים מקבוצות הטלגרם את ההודעה הבאה: "אני רוצה לדבר אל המשטרה
זה שאני פותח קבוצה לא אומר שאני מפיץ, וזה אומר שאני בן אדם שרק רוצה לא יודע מה
(אני לא הולך לומר את זה כאן) אבל אין זה לא שאנחנו מפיצים אותן בנות שלחו למישהו
שסמכו עליו והוא עשה להן רע אנחנו לא הרעים כאן באמת ועם צריך אני יסגור אותה".

ההודעה לא זכתה להתייחסות רבה בקבוצה, מלבד כמה סימני שאלה ותהיות מצד גולשים אחרים, אולם אין ספק שגם בלי תגובות האווירה
והתנהלות הקבוצה השתנתה. 
המנהל של קבוצת הטלגרם הגדולה – שמספר חבריה נמצא במגמת עלייה ועומד כיום על כ-7,000 איש – לא רק כתב הודעה שמופנית למשטרה, אלא פרסם גם את ההודעה הבאה שמיועדת לנשים (הטעויות במקור): "אגיד לך את אמת, לא הייתי מודע להרס שזה גורם לבנות שהופץ עליהן סרטונים. חלקם אמיתיים חלקן מזוייפים כמו למשל מה שקרה ל*** ****** בסוף זה לא היית היא וזאת מישה אחרת לגמרי. אז ספיר שנמצאת בקבוצה שלנו וכן היא זאת שקראה לי חולה מין ומקדמת את הפגנה, גם אני בן אדם, מותר לי לטעות, ואם טעיתי אני מוכן לתקן את הטעות ספיר וכל הפמנסטיות באשר הן, אם אתן פה, הרגע דיברתי עם בחורה בנוגע לעניין הזה. אני לא מפלצת אפשר לדבר איתי כמו שצריך בנושא ולא ללכלך עליי באינסטה. את וחברותיך הפנמיסטיות יכולות להפגין כמה שאתן רוצות, אבל אם לא תבואי בגישה הנכונה, שום דבר לא יקרה והמצב לא ישתנה לטובה".
מנהל קבוצת טלגרם גדולה: "לא הייתי מודע להרס שזה גורם לבנות שהופץ עליהן סרטונים. חלקם אמיתיים חלקן מזוייפים" 
למרות הירידה היחסית במספר התמונות והסרטונים המופצים בקבוצות, אתמול
הופצו בהן פרטי חשבונות הפייסבוק והאינסטגרם, כולל שמה המלא ותמונתה של הצעירה הבריטית
שהתלוננה על אונס בקפריסין. בסוף השבוע, בזמן שבו הוכרז על שחרורם של העצורים
הישראליים ממעצר בעקבות חזרתה של הצעירה מהטענה על אונס קבוצתי, חגגו קבוצות
הטלגרם את הפרסום בשיתוף של סרטונים ממה שהתרחש באותו חדר מלון באיה נאפה.
בשבוע שעבר העביר איגוד מרכזי הסיוע הישראלי בשיתוף עם עמותות
ופעילות פמיניסטיות מסר של תמיכה לצעירה הבריטית. כעת, כשהיא עצורה בקפריסין ונחקרת
בחשד להפרעה לסדר הציבורי, מתארגנת קבוצת פעילות שמתכוונות להגיש תלונות נגד
הנערים המעורבים בפרשה. הפעילות מתכננות לגשת ביום שישי הקרוב לתחנת משטרת מחוז תל
אביב ולהגיש בזו אחר זו תלונות בגין הטרדה מינית נגד הנערים, על שצילמו והפיצו את הסרטונים
ללא הסכמת הצעירה ובנסיבות שמשפילות ומבזות אותה.
 הפעילות מתכננות לגשת ביום שישי הקרוב לתחנת משטרת מחוז תל אביב ולהגיש בזו אחר זו תלונות בגין הטרדה מינית נגד הנערים, על שצילמו והפיצו את הסרטונים ללא הסכמת הצעירה ובנסיבות שמשפילות ומבזות אותה
באירוע פייסבוק
שנפתח במיוחד לשם כך נכתב: "לא יתכן כי אזרחי ישראל ייקחו חלק בפגיעה בנשים
במהלך שהותם בחו"ל, פגיעה שהפכה לפגיעה מתמשכת מעצם הפצתם של הסרטונים…
באחריותנו להשמיע קול ולייצג את הנפגעת שנמנע ממנה למצות את זכויותיה ובכלל זה קול
זעקה כנגד הקלות הבלתי נסבלת של עבריינות הסרטונים הפושה בארץ. כרגע הסרטונים
מופצים ברשתות החברתיות בזמן שהבחורה הבריטית יושבת במאסר, זהו מצב הזוי שלא מתקבל
על הדעת".
חוק העונשין הישראלי מאפשר העמדה לדין בישראל על עבירה שנעברה כולה
או מקצתה בתוך שטח ישראל. אם העבירה נעשתה בחו"ל, מתיר החוק העמדה לדין פלילי
של אזרח ישראלי, במידה והיועץ המשפטי לממשלה מורה לעשות זאת עקב עניין שיש לציבור
בפרשה.
"כל עבריינות הסרטונים לא מטופלת בארץ וכל מי שרוצה לעורר הדים
לגבי הדבר מוזמנת", מסרה נטע לאור יאאנג, מארגנת האירוע. "אנחנו רוצות
לעודד כמה שיותר נשים להצטרף למחאה שלנו, שיש גם שורה תחתונה בסופה בדמות הגשת
התלונה".
לאחר שבקיץ האחרון נסגרו כמה קבוצות טלגרם שהפיצו תמונות וסרטונים, מתברר שהיתה זו נסיגה זמנית בלבד. חוקרי הסייבר של המשטרה לא הביאו תוצאות – והקבוצות חזרו להטיל על נשים ונערות טרור מיני שרק הולך ומשתכלל
בעקבות חשיפת המקום הכי חם וחקירת המשטרה בעניין – חברי קבוצות הטלגרם שמפיצים סרטונים ותמונות אינטימיות הורידו פרופיל. הנערות הנפגעות יפגינו היום נגד אותן קבוצות
הסחורה החמה ביותר בקבוצות הטלגרם של גברים ישראלים, המתבססים על יחסי תן וקח של תמונות וסרטונים של נשים – היתה הסרטון מקפריסין, כולל הבטחות לנקמה בנערה הבריטית


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







